આવો જ એક બીજો પ્લાન્ટ છે સ્નેક પ્લાન્ટ. જો ઘરમાં તેને યોગ્ય જગ્યાએ રાખવામાં આવે તો તે ધૂળ, ધૂમાડો, પ્રદૂષણ શોષી લઈને ઘરની હવાને શુદ્ધ કરે છે, અન્ય છોડની જેમ તે પણ ઓક્સિજન ઉત્સર્જિત કરે છે. આ પ્લાન્ટને તમે લિવિંગરૂમ કે બેડરૂમમાં રાખી શકો છો, જેથી ત્યાંનું વાતાવરણ ઠંડું અને તાજગીપ્રદ રહે. એરિકા પામ પણ ઘરને ઠંડુ રાખવામાં ખૂબ મદદરૂપ થાય છે. તે કુદરતી રીતે જ હવામાંનો ભેજ ઓછો કરે છે. તે હવામાં રહેલા બેન્ઝીન, ફોર્મેલ્ડીહાઈડ અને ટ્રાય કેલોરોઈથિલિન જેવા ઝેરી તત્વોને દૂર કરે છે, જેથી ભેજ અને ચિપચિપી ઓછાં થાય છે. તે જ રીતે ફાઈકસ પણ હવાની ગુણવત્તાને ઘણી સુધારે છે અને તાપમાન પણ નીચું લાવે છે.